แบทแมน บีกินส์
"แบทแมน บีกินส์" ได้รับกระแสที่ดีทั้งจากคำวิจารณ์และการตอบรับเชิงพาณิชย์ โดยได้มีการสร้างภาพยนตร์ภาคต่อชื่อว่า "แบทแมน อัศวินรัตติกาล" ("The Dark Knight") ขึ้นมา ซึ่งออกฉายในปี พ.ศ. 2551 กำกับโดยคริสโตเฟอร์ โนแลน และนำแสดงโดยคริสเตียน เบล เช่นเดิม
แบทแมน ปะทะ ซูเปอร์แมน แสงอรุณแห่งยุติธรรม
"แบทแมน ปะทะ ซูเปอร์แมน แสงอรุณแห่งยุติธรรม" ได้รับการประกาศในงาน San Diego Comic-Con International ปี 2013 หลังการออกฉายของ "บุรุษเหล็กซูเปอร์แมน" โดยแซ็ค สไนเดอร์และเดวิด เอส. โกเยอร์จะกลับมาทำหน้าที่ผู้กำกับและผู้เขียนตามลำดับ ภาพยนตร์เรื่องนี้ได้รับแรงบันดาลใจจากหนังสือการ์ตูนแบทแมนตอน "The Dark Knight Returns" การถ่ายทำเริ่มในเดือนพฤษภาคม 2014 ที่ดีทรอยต์ รัฐมิชิแกน และถ่ายทำเพิ่มเติมที่ชิคาโก รัฐอิลลินอยส์ การถ่ายทำเสร็จสิ้นในเดือนธันวาคม ปีเดียวกัน